Kuća cvijeća, Titov mauzolej
grobnica Josipa Broza Tita
grob maršala Tita
**Smrt i državni pogreb Josipa Broza Tita**, događaji vezani sa smrću i ceremonijom pogreba Josipa Broza Tita, doživotnog predsjednika SFRJ-a i Saveza komunista Jugoslavije, koji su se početkom maja 1980. odvijali u više mjesta u Jugoslaviji.

Josip Broz Tito umro je 4. 5. 1980. godine u Ljubljani, u 15:05. Istoga dana, u 18:00, Predsjedništvo SFRJ i CK SKJ održali su izvandrednu sjednicu u Beogradu i tom prilikom usvojili proglas povodom Titove smrti. Njegov pogreb će postati najveće okupljanje šefova država i vlada u svetskoj istoriji.

Hronologija
-----------

5. svibnja, dan poslije, specijalnim vlakom iz Ljubljane u Beograd je, u poslijepodnevnim satima, stigao kovčeg sa posmrtnim ostacima Josipa Broza. On je smješten u aulu Skupštine Jugoslavije, gdje su državni funkcionari i građani u mimohodima odavali počast jugoslavenskom šefu države. U redu za ulazak u Skupštinu se čekalo i po 15 sati. Mnogima je od stajanja pozlilo, ali su dobro organizirane liječničke ekipe brzo reagirale.

7. svibnja, preko 200 stranih delegacija poklonilo se kovčegu Josipa Broza u saveznom parlamentu.

8. svibnja, na Dedinju, u Kući cvijeća, uz prisustvo 209 delegacija iz 127 zemalja, 700 000 ljudi i direktan televizijski prenos pogrebne procesije u 58 država sahranjen je Josip Broz Tito. Njegov grob je po vlastitoj želji ostao bez ikakve oznake osim njegovog imena, godine rođenja i smrti u istom stilu u kojemu je izgrađen grob Franklin Delano Roosevelt koji je pretpostavlja se bio ostavio veliki dojam na Tita.

Budućih desetak godina svake obljetnice su se širom Jugoslavije uključivale sirene, te je svatko na mjestu gdje se zatekao minutom šutnje mogao odati počast.

Titov je grob najposjećenije državnički u 20. stoljeću.

Zajednički proglas Predsjedništva Jugoslavije i CK SKJ
------------------------------------------------------

Plavi vlak, vlak kojim je kovčeg s Titovim posmrtnim ostacima prevezen iz Ljubljane u Beograd

> 
> Radničkoj klasi, radnim ljudima i građanima, narodima i narodnostima Socijalističke Federativne Republike Jugoslavije: 
> 
> 
> Umro je drug Tito.
> 
> 
> Dana 4. svibnja 1980. u 15,05 sati u Ljubljani prestalo je da kuca veliko srce predsjednika naše Socijalističke Federativne Republike Jugoslavije i predsjednika Predsjedništva SFRJ, predsjednika Saveza komunista Jugoslavije, maršala Jugoslavije i vrhovnog komandanta oružanih snaga Socijalističke Federativne Republike Jugoslavije Josipa Broza Tita.
> 
> 
> Teški bol i duboka tuga potresa radničku klasu, narode i narodnosti naše zemlje, svakog našeg čovjeka, radnika, vojnika i ratnog druga, seljaka, intelektualca, svakog stvaraoca, pionira i omladinca, djevojku i majku.
> 
> 
> Čitav ljudski vijek Tito je borac za interese i historijske ciljeve radničke klase i svih radnih ljudi, za najplemenitije ideale i težnje naših naroda i narodnosti.
> 
> 
> Tito je naš najdraži drug. Sedam desetljeća gorio je u revolucionarnom radničkom pokretu. Šest desetljeća jačao je redove jugoslavenskih komunista. Više od četiri desetljeća vršio je na najdostojniji način najodgovorniju dužnost u našoj Partiji. Bio je herojski vođa u velikoj narodnooslobodilačkoj borbi i u socijalističkoj revoluciji. Tri i po desetljeća stajao je na čelu naše socijalističke države i uveo našu zemlju i našu borbu za novo ljudsko društvo u svjetsku povijest, iskazujući se i potvrđujući i sam kao naša najveća povijesna ličnost.
> 
> 
> U najsudbonosnijim razdobljima našeg opstanka i razvitka, Tito je smjelo i dostojno nosio proletersku zastavu naše revolucije, ustrajno i dosljedno vezan za sudbinu naroda i čovjeka. Borio se cijelim svojim životom i djelom, živio žarom i humanizmom velikog revolucionarnog pregaoca i narodnog vođe.
> 
> 
> Tito nije bio samo vizionar, kritičar i tumač svijeta. On je sagledavao objektivne uvjete i zakonitosti društvenih kretanja, pretvorio velike ideale i misli u akciju milijunskih narodnih masa koje su, s njim na čelu, ostvarile epohalne progresivne društvene preobražaje.
> 
> 
> Njegovo revolucionarno djelo bit će za sva vremena upisano u povijest naroda i narodnosti Jugoslavije i u povijest slobodoljubivog čovječanstva.
> 
> 
> — Centralni komitet Saveza komunista Jugoslavije i Predsjedništvo Jugoslavije, Beograd, 4. maja 1980.
>

Popis državnika na pogrebu
--------------------------

  Nacije koje su poslale državne delegacije.
  Nacije koje nisu poslale državne delegacije, no organizacije iz tih nacija jesu.
  Nacije koje nisu poslale državne delegacije.
* Albanija Sokrat Plaka
* Alžir Chadli Bendjedid, Rabah Bitat
* Austrija Rudolf Kirchschläger, Bruno Kreisky
* Afganistan Sultan Ali Keshtmand
* Belgija Baudouin of Belgium
* Bugarska Todor Živkov
* Narodna Republika Kina Hua Guofeng, Ji Pengfei
* Kipar Spyros Kyprianou
* Čehoslovačka Gustav Husak
* Danska Henrik, Prince Consort of Denmark
* Egipat Anwar al-Sadat
* Finska Urho Kekkonen
* Zapadna Njemačka Karl Carstens, Helmut Schmidt, Hans-Dietrich Genscher
* Istočna Njemačka Erich Honecker
* Gvineja Ahmed Sékou Touré
* Mađarska János Kádár
* Indija Indira Gandhi
* Italija Sandro Pertini, Francesco Cossiga
* Irak Saddam Husein
* Japan Masayoshi Ohira
* Jordan Hussein of Jordan
* Sjeverna Koreja Kim Il Sung
* Libija Muammar Gaddafi
* Luksemburg Jean, Grand Duke of Luxembourg
* Nepal Birendra of Nepal
* Norveška Olav V od Norveške
* Pakistan Muhammad Zia-ul-Haq
* Poljska Wojciech Jaruzelski, Edward Gierek
* Rumunija Nicolae Ceausescu
* Sirija Hafez al-Assad
* Španija Adolfo Suarez
* Švedska Carl XVI Gustaf
* Ujedinjeno Kraljevstvo Margaret Thatcher, Prince Philip, Peter Carington, Fitzroy MacLean, William Deakin
* Sjedinjene Američke Države Walter Mondale, Lillian Gordy Carter, W. Averell Harriman
* Sovjetski Savez Leonid Brežnjev, Andrej Gromiko
* Vatikan Achille Silvestrini
* Zambija Kenneth Kaunda
* Zimbabve Robert Mugabe

### Delegacije partija i organizacija

* Ujedinjene nacije Kurt Waldheim
* Zapadna Njemačka Willy Brandt
* Šablon:Country data UNESCO
* Arapska liga
* Francuska François Mitterrand, Lionel Jospin
* Grčka Andreas Papandreou
* Italija Bettino Craxi, Enrico Berlinguer
* Libanon Walid Jumblatt
* Palestina (država) Yasser Arafat
* Portugal Mário Soares
* Španija Felipe Gonzales
* Turska Bülent Ecevit
* Šri Lanka Sirimavo Bandaranaike
* Ujedinjeno Kraljevstvo James Callaghan